
Slovenský zväz orientačných športov

Majstrovstvá sveta v orientačnom behu v šprintových disciplínach 2026
Správa z pracovnej cesty 

1.  Účastníci pracovnej cesty:
Členovia realizačného tímu: Karol Hierweg
Reprezentanti: Tereza Šmelíková, Tamara Miklušová, Tomáš Kasza, Martin Roháč

2.  Miesto a termín pracovnej cesty:
Taliansko, Janov a okolie, 05.07.2026 - 12.07.2026.

3.  Program WOC 2026:
05.07.2026 – cesta do Janova, Taliansko, akreditácia, šprintový tréning Janov-Voltri
06.07.2026 – modelový tréning pre šprint - Janov-Sestri Ponente
07.07.2026 – doobeda - šprint kvalifikácia - Janov-Sestri Ponente
07.07.2026 – poobede - šprint finále - Janov-Sestri Ponente
08.07.2026 – modelový tréning pre KO a štafety - Janov-Porta Principe
09.07.2026 – KO-šprint kvalifikácia - Janov-Sestri Ponente
10.07.2026 – KO-šprint finálové preteky - Janov-centrum
11.07.2026 – šprintové zmiešané štafety - Janov-centrum
12.07.2026 – cesta domov

4.  Technické a organizačné zabezpečenie:
Slovenský zväz orientačného behu a Taliansky zväz orientačného behu. Doprava bola zabezpečená  osobným autom z Bratislavy do Janova, auto bolo používané aj v mieste pretekov na prepravu celého tímu na tréningy a preteky. Organizátor nezabezpečoval žiadnu dopravu. Tereza Šmelíková sa dopravila do Janova a aj z Janova individuálne z Francúzska. Z finančného hľadiska išlo o najprijateľnejšie riešenie.  

5.  Zhodnotenie a odporúčané závery:
Celkové výsledky našich pretekárov hodnotím ako dobré. Nesklamala Tereza Šmelíková, ktorá sa prebojovala z kvalifikácie do finále šprintu a aj KO-šprintu. Škoda, že jej nevyšlo finále šprintu, kde po dvoch hrubých a zbytočných chybách skončila predposledná na 45.mieste. V KO šprinte však podala veľmi dobrý výkon a podarilo sa jej prebojovať sa až do semifinále. Finále bolo už nad jej sily. Celkovo skončila na veľmi dobrom 14. mieste.
Slušne behal aj Martin Roháč, a aj keď sa mu nepodarilo kvalifikovať sa do žiadneho finále, straty za najlepšími neboli také priepasné. V kvalifikácii šprintu skončil na 19.mieste a v kvalifikácii KO-šprintu obsadil pekné 13. miesto len s 9 sek. stratou na postupový čas. 
Tomáš Kasza podal štandardné výkony, trochu mu nevyšla kvalifikácia šprintu, kde skončil až na 26.mieste, ale v kvalifikácii na KO-šprint podal lepší výkon a skončil na 18.mieste. Vzhľadom na svoj vek by mohol byť v budúcnosti prínosom. 
Tamara Miklušová podala len priemerné výkony bez šance na postup z kvalifikácie. V kvalifikácii šprintu skončila na 21.mieste a v kvalifikácii KO-šprintu na  19.mieste.
V zmiešanej šprintovej štafete opäť veľmi dobre bežala Tereza a z 1.úseku dobehla na 5.mieste. Aj Martin bežal dobre a dobehol na 11. mieste, Tomáš odbehol tiež celkom slušne a dobehol na 15. mieste. Tamara podala priemerný výkon a dobehla až na 19. mieste so značnou stratou. 
V súčasnosti snáď len Tereza má bežeckú výkonnosť na úrovni širšej svetovej špičky. Verím, že tieto výsledky motivujú aj ostatných našich pretekárov k ďalšej kvalitnejšej príprave a hlavne k rozvoju bežeckej výkonnosti, bez ktorej je úspešný výsledok v šprintových disciplínach nemožný. 
Ako pozitívne hodnotím aj to, že sme vyslali tím v zložení 2+2 a že sme mohli postaviť aj šprintovú štafetu, kde boli naši pretekári vystavení priamej konfrontácii so svetovou špičkou. Čo môže byť ďalší motivačný faktor v ich príprave.





6.   Dokumentácia, spôsob zverejnenia výsledkov a  miesto jej uloženia:

Výsledky sú dostupné: 
https://eventor.orienteering.sport/Events/Show/7383

7.   Iné poznámky:
Sumarizácia výsledkov našich pretekárov:

07.07.2026 doobeda, šprint kvalifikácia - Janov-Sestri Ponente:
Z troch rozbehov postupovalo prvých 15 pretekárov do finále. Z našich pretekárov postúpila len Tereza Šmelíková.
[image: ]


07.07.2026 poobede, šprint finále - Janov-Sestri Ponente:
Bohužiaľ finálový beh Tereze nevyšiel a skončila až na predposlednom mieste.

09.07.2026 kvalifikácia KO-šprint - Janov-Sestri Ponente:
Z troch rozbehov postupovalo len prvých 12 pretekárov do finálových behov. 
[image: ]




10.07.2026 finálové behy KO-šprint - Janov-centrum:
Finálové behy začínali 6-timi štvťfinálovými behmi, následne 3-mi semifinálovými behmi a na záver finálovým behom. Z kvalifikácie postúpila len Tereza Šmelíková.

[image: ]


11.07.2026 zmiešané šprintové štafety - Janov-centrum:
Naša štafeta štartovala v zložení Tereza Šmelíková, Martin Roháč, Tomáš Kasza a Tamara Miklušová.
[image: ]

Správu vypracoval:  Karol Hierweg, člen realizačného tímu 

Dátum: 17.07.2026

Správu schválil:  

